recursal/Fanatic-Fandom huggingface dataset:
Arnook

**Arnook** az Északi Víz Törzs törzsfőnöke volt a százéves háború utolsó harmadában. Bölcs politizálással, felelősségteljesen vezette népét a nehéz időkben. Ő maga nem volt idomár, de bölcsen elsősorban az idomárokra hagyta az ország katonai védelmét.
Leánya Yue hercegnő volt, akiről születése óta tudta, hogy egyszer még áldozatot fog hozni népéért, és ez a pillanat Észak ostroma folyamán be is következett. Yue ugyanis születésekor csak a Hold szellemének segítségével menekült meg a haláltól, így tudni lehetett, hogy egyszer viszonzásképpen ő is életet kell, hogy adjon a Holdnak. Amikor Zhao tengernagy megtámadta az északiakat és megölte a szellemoázisban úszkáló Hold szellemét, a Víz Törzset a pusztulás veszélye fenyegette, de Yue az életét adta a szellemnek, saját maga változott Holddá. Arnook, bár felkészült erre, mégis szomorú volt, hogy lánya már nincs vele többé.

### Megjelenések

***Az Avatar: Aang legendája***

**Első könyv: Víz**

* 0118 "A vízidomár mester"
* 0119 "Észak ostroma 1"
* 0120 "Észak ostroma 2"
Wan

**Wan** volt az első Avatar, tízezer évvel Korra előtt élt. Eredetileg egy szegény senki volt, aki csak jobban akart élni, anélkül, hogy rá lenne utalva a vagyonos osztályok kegyeire. A társadalmi igazságosságért vívott küzdelme során azonban kalandos események közepette megszerezte a négy őselemet (tűz, levegő, víz, föld), majd a szellemekkel kötött barátsága és a fény szellemével, Raavával történt egyesülés folytán ő lett az első olyan emberi lény, aki életét a világ rendjének és békéjének megóvására tette fel. Eltávozása után beindult az Avatárok ciklusa, amely az elemek megszerzésének sorrendjét követi. Így tehát Wan utóda egy levegőidomár volt.
Kúszó Kristály Triád

A **Kúszó Kristály Triád**, gyakori megnevezéssel csak **Kúszó Kristályosok**, egy földidomárokból álló bűnszervezet Köztársaságvárosban. Nevüket a kúszó kristály nevű különleges ásványról kapták, amellyel Bumi király is fogva tartotta Katarát és Sokkát, amikor Aangnak különböző próbákat kellett kiállnia.

A Kúszó Kristályosok vezére Jargala Omo, egy földidomár nő. Legfőbb ellenfelük a rendőrségen kívül a Tripla Terror Triád, amellyel egyre hevesebb harcot folytatnak a területekért. Mint minden bűnbanda, ők is ellenségüknek tekintik az Avatárt és szövetségeseit.
Chin (hadvezér)

**Hódító Chin**, vagy ahogy a róla elnevezett város lakói titulálják, **Nagy Chin**, egy militarista hadúr volt a Föld Királyságában. Élesen bírálta a 46. Föld Királyát, akinek uralma és politikája sokak elégedetlenségét váltotta ki. Chin arra törekedett, hogy letaszítsa a trónról a népszerűtlen királyt és átvegye a Föld Királyságának vezetését, ezért agresszív hódításokba kezdett és nemsokára szinte az egész ország neki hódolt.

Bár megfosztotta trónjától a gyűlölt királyt, ő sem bizonyult különbnek. Elnyomó politikát folytatott, hódításaival pedig végzetesen felborította az egyensúlyt, ezért Kyoshi, az akkori Avatar eltökélte, hogy megállítja a hadvezért. Ekkoriban már csak Ba Sing Se és Kyoshi faluja tartotta magát Chin seregével szemben. Chin követelte Kyoshitól, hogy adja át a faluját, amely egy félszigeten feküdt. Kyoshi természetesen nemet mondott a hadúrnak, aki válaszul katonai csapást készült mérni a falura, Kyoshi azonban a támadás megkezdése előtt elszakította a félszigetet a szárazföldtől, amit Chin nem akart elfogadni. Őrjöngeni kezdett, de lába alatt megindult a föld, és Chin a tengerbe zuhant, így lelte halálát.

Halála után létrejött a róla elnevezett város, melynek lakói kultuszt építettek Chin személye köré, és heves gyűlöletet éreztek az Avatar iránt, aki nézetük szerint megölte szeretett vezérüket. Aang volt az, aki barátaival a város lakói elé tárta az igazságot. Ez, valamint a tény, hogy Aangék megmentették a várost Mongke különítménye pusztításától, arra késztette a város lakóit, hogy megbocsássanak az Avatárnak.

### Megjelenések

***Az Avatar: Aang legendája***

**Második könyv: Föld**

* 0205 "Avatar-nap" (flashback, szöveg nélkül)

**Harmadik könyv: Tűz**

* 0319 "Sozin üstököse 2: Az idős mesterek" (flashback, szöveg nélkül)
DIY Stylish Notebooks

## Credits.

Nim XO on Youtube (link TBD) for the "Outside" section, and the "Inside" section is an original work by ArtistGirl1234.

## Project Outline

Do you have a drab old notebook lying there in the corner that you need to use, but also want to look good? This page will show you how to decorate the outside of your notebook, while at the same time, keep it easy-to-use and organized on the inside.

## Supplies

* Acrylic Paint
* Brushes

## Step One: The Outside

1. Paint the cover with any colour you would like.
2. Paint any design you want on it.

## Step Two: The Inside

1. You will need different sections for different topics. For this, place a post-it note on the page you would like mark for a new section.
2. Repeat for all sections
3. Write the topic name on each post-it

## Wiki User Creations

Under this section, please put pictures of what you made by following the instructions above.
Kuei

**Kuei** a Föld Királysága 52. uralkodója volt. Uralkodása elején csak egy báb volt lényegében, a valódi hatalom első számú tanácsadója, Long Feng kezében összpontosult. Kuei határozatlan, gyenge uralkodó volt, aki inkább hobbijainak élt, mintsem a politikának. Az  Avatar Csapat hatására azonban hirtelen arra vágyott, hogy a sarkára álljon végre, és sikerült megszabadulnia Long Fengtől, aki egész addig hazugságokkal tömte tele a fejét, ráadásul eltitkolta előle a százéves háborút is, mivel a király még a palotán kívül sem járt azelőtt. De mielőtt igazán rákaphatott volna a valódi hatalomra, puccsot hajtottak végre ellene a Ba Sing Se városába beszivárgott Azula és a Dai Li szervezésében. Aang és barátai segítségével sikerült elmenekülnie a fővárosból, ahová nem sokkal később bevonult a Tűzhadsereg. Az előállt helyzetben úgy döntött, hogy a Tűz Népe polgárának álcázva magát beutazza a világot, amiből egészen addig semmit sem látott.

Miután a békekötés után újból elfoglalhatta trónját, eltökélte, hogy férfiasabb, határozottabb lesz, mint előtte, és sokkal inkább kézben tartja majd a dolgokat. Megváltozott hozzáállása azonban kis híján újabb háborút eredményezett a Tűz Népével, mivel azt követelte, hogy Zuko szüntesse meg az összes Tűz Népe-gyarmatot a Föld Királysága területén, Zuko viszont - apja, Ozai hatására - ezt késleltette volna. Csak az Avatar Csapat beavatkozása tudta megakadályozni az események elfajulását.
Yu Daó-i krízishelyzet

A **Yu Daó-i krízishelyze**t egy kisebb háborús konfliktus volt a százéves háborút követően, amely a Harmónia Helyreállítási Mozgalom történetéhez kötődik. Tűz Ura Zuko kezdetben támogatta a háború következményeinek felszámolását, ám később úgy gondolta, hogy a Föld Királysága területén létesített Tűz Népe gyarmatok érdekei sérülhetnek eközben, ezért megvonta támogatását a mozgalomtól. Föld Királya Kuei azonban nem fogadta el a mozgalom hanyatlását és továbbra is azon az állásponton volt, hogy a Tűz Népe köteles megszüntetni a Föld Királysága területén alapított összes gyarmatot. Ez azonban többször is kiváltotta a helyi lakosság ellenállását, a gyarmatok multikulturális légköre miatt. Az indulatok leginkább Yu Daónál csaptak össze, amely az egyik legrégebben létrehozott gyarmati terület volt. Végül Zuko és Aang Avatar úgy döntöttek, hogy az összes Tűz Népe gyarmatot egy országban egyesítik, ahol mind a négy nép tagjai békében együtt élhetnek, így jött létre a Nemzetek Egyesült Köztársasága, egy multikulturális ország.
Tips on Keeping a Room Organized

If you have any tips on how to keep your room clean, Feel free to share them here. Just please keep the content for all ages.

## Tips

* On a desk, make sure all books are either stacked, or not scattered. Other wise it looks messy.
* Try to have colourful furniture. All wood colors are just fine and classic.
* Magazine boxes are a great way to keep your books organised.
Raava

**Raava** a fény szelleme. Az Avatarok korszaka előtt össze volt kötve Vaatuval, a sötétség szellemével, de aztán Wan, a majdani első Avatar tévedésből szétválasztotta őket. Raava egyből kisebb lett és Want okolta a világ hamarosan bekövetkező pusztulásáért. Miután Wan ráébredt tettének súlyára, felajánlotta, hogy segít Vaatu elfogásában. Raava eleinte nem viseltetett túl nagy bizalommal Wan, az egyszerű halandó ember irányába, de később be kellett látnia, hogy ő mégis másabb, mint a többi. Keményen küzdöttek együtt az ellen, hogy Vaatu befolyása alá vonja a többi szellemet, Wan pedig közben a többi őselemet is megszerezte. Rájött azonban arra, hogy ha időlegesen belép a testébe Raava, akkor az ereje megtöbbszöröződik, és így nagyobb eséllyel harcolhat Vaatu ellen.

   Az együttállás napján gigászi küzdelem kezdődött a szellemi átjáróknál Wan és Raava illetve Vaatu között. Vaatu jó néhányszor földhöz vágta Want, aki úgy érezte, hogy egyesülnie kell Raavával, a győzelem érdekében. Raava megszállta a testét, de rövid idő múlva jelezte Wannak, hogy kénytelen lesz kiszállni belőle, nehogy meghaljon. Want ez nem érdekelte, csak a küzdelem megnyerésére koncentrált, majd hozzáért az átjáróból ívelő energianyalábhoz, ami által Raava véglegesen a testében maradt. Ezután már le tudta győzni Vaatut, akit börtönbe vetett, az Idő Fájába.
Yi

**Yi** egy autonóm tartomány a Föld Királyságában. Hegyláncok hálózzák be, a lakosság jellemzően a mezőgazdaságból él, a hegyek pedig bőséges mennyiségű ásványkincset rejtenek.

Yi államra rossz idők köszöntöttek azután, hogy a Föld Királynője merénylet áldozata lett. Az állam banditák gyülekezőhelyévé vált, akik könnyen el tudtak rejtőzni a hegységekben. A banditák rendszeresen fosztogatták a lakosságot olyan mértékben, hogy a kormányzó kénytelen volt szükségállapotot hirdetni és Tenzin segítségét kérte, hogy küldjön levegőidomárokat az élelmiszerszállítmányok biztonságos kísérésére. Tenzin csak két kamaszt, Opalt és Kait tudta küldeni, amit a kormányzó megrökönyödve konstatált.

Ugyanebben az időben érkezett meg a fővárosba Kuvira törzskara is. A Királyság ideiglenes kormányzója beszélgetésre hívta Yi kormányzóját, mert szerette volna elérni, hogy az állam csatlakozzon a Föld Birodalmához. A kormányzó visszautasította Kuvira javaslatát, mondván, a tartomány csak a gazdag érctelérek miatt kell neki. Kuvira azonban kitartott az álláspontja mellett, és azzal érvelt, hogy ha Yi állam csatlakozik a fennhatósága alá, akkor cserébe a hadsereg védelmet nyújt a banditák ellen. A kormányzót azonban ez sem győzte meg és távozásra szólította fel Kuvirát, aki kelletlenül bár, de engedelmeskedett. Kuvira átadta a csatlakozási szerződés egy példányát a levegőidomároknak azzal, hogy egy napot várakozik az állam határán a válaszra.

Nem sokkal ezután Kai és Opal élelmiszert szerzett egy gazdálkodótól. Amikor a fiatalok az állam fővárosába szállították a rakományt, egy rablóbanda megtámadta őket a levegőben, és a szállítmány a kezükbe került. Ennek hírére a kormányzó teljesen kétségbeesett, mert nem volt ötlete arra, hogyan gondoskodjon a polgárokról a továbbiakban. Kai a kormányzó elé tolta a szerződést, hogy írja alá, mivel ez volt az egyetlen lehetséges kiút a válsághelyzetből. A kormányzó kis habozás után nehéz szívvel ugyan, de aláírta a szerződést. Amikor Kuvira megkapta az aláírt szerződést, vonatával rögtön visszatért a fővárosba, csapatai pedig bevonultak, bőséges ellátmányt hozva magukkal a lakosság számára. Yi állama megmenekült az éhínségtől és az ostromállapottól, de Kuvira ennél még többre vágyott: hűségesküre kényszerítette a kormányzót, aminek az utóbbi fogcsikorgatva tett eleget. Így hát Yi állam a Föld Birodalmába olvadt.
Iron Mines

The Iron Mines are a level 60+ area, and usually the fourth mine that people will go into. It is accessed by a Teleporter from Spawn. Two different types of mobs will spawn in the Mines, the Iron Mob, and the Iron Boss. The walls, floors, and ceiling are all gray. The last Whip is also located here.
Kyoshi

**Kyoshi** a Föld Királyságában született Avatar volt, az ismertek közül a leghosszabb életű. Elődje Kuruk volt az Északi Víz Törzséből, utódja pedig Roku a Tűz Népéből. Kyoshi nő volt és biszexuális hajlamú. Ezen kívül ő a legtovább élt emberi lény az Avatar világában, és ő nőtt a legmagasabbra is.

Kyoshi az átélt tapasztalatai miatt egész életében azt vallotta, hogy csakis az igazság hozhat békét a világra, emiatt lelkiismeret-furdalás nélkül képes volt megölni az ellenségeit. A későbbi Avatárokra már nem jellemző ez a felfogás.

## Élete

### Korai szakasz

Kyoshinak nehéz gyermek-és ifjúkora volt. Szülei bűnözők voltak: apja Hark, egy Föld Királysága-beli elszegényedett színész, anyja, Jesa pedig egykor a Levegő Nomádjai közé tartozott apácaként. A szülők találkozásuk után létrehoztak egy bűnbandát, a Repülő Opera Társulatot, és fosztogatásból éltek. Városról városra vándoroltak, és soha nem maradtak sokáig egy helyben.
Kyoshi öt vagy hatéves lehetett, amikor szülei lemondtak róla, elvitték a Yokoya-félszigetre (ma Kyoshi-sziget), és egy gazdálkodó gondjaira bízták. A parasztember azonban megszegte azon ígéretét, hogy gondoskodik a kislányról, és kitette az utcára, hogy ott pusztuljon éhen.

Éppen ebben az időben két mester, a földidomár Jianzhu és a levegőidomár Kelsang (mindketten Kuruk egykori tanítói) érkezett a félszigetre, mivel a következő Avatárt keresték. Tévesen Yunt, Kyoshi barátját azonosították Avatárként, Kyoshi pedig Jianzhut szolgálta, miután a mester egy erődöt épített, hogy tanítványát védhesse a nyugodt kiképzés érdekében.
Hou-Ting

**Hou-Ting** a Föld Királysága 53. uralkodója volt, az előző uralkodó, Kuei leánya. Apjától eltérően ő kezdettől fogva saját kezében összpontosította a hatalmat, amelyet ellentmondást nem tűrően gyakorolt, elsősorban saját hasznára, a nép boldogulása nem igazán érdekelte.

Uralkodása konzervatív, centralizációs és revizionista nézeteket tükrözött. Arra törekedett, hogy minél erősebb legyen a központi hatalom, ennek jegyében megpróbált fellépni a királyságot alkotó államok autonómiája ellen, amit jól példáz a Zaofuval szembeni keménysége. Az Egyesült Köztársaság léte is szálka volt a szemében, mivel szerinte a Köztársaság alapítói annak idején kihasználták az előző uralkodó, a királynő apja gyengeségét és területeket vettek el a Föld Királyságától, hogy aztán létrehozhassák a saját birodalmukat. Népét pedig vasmarokkal tartotta a hatalmában, melyben segítségére volt hivatalnokserege és a Dai Li.

Amikor Korra és az Avatar Csapat felkereste őt az új légidomárok ügyében, a királynő szenvtelenül letagadta, hogy Ba Sing Se városában lennének légidomárok, valójában azonban hazudott. A felbukkanó légidomárokról a Dai Li tudomást szerzett és a királynő parancsára egy titkos kiképzőtáborba hurcolta őket, ahol elit egységet akartak formálni belőlük, a hadsereg jövőbeni tagjaiként. Korra, amikor ezt megtudta, elhatározta, hogy kiszabadítja őket. Bár előzőleg szolgálatot tett a királynőnek azzal, hogy egy városból elhozta az adóbevételt, a királynő az állam ellenségévé nyilvánította az Avatárt és a barátait a levegőidomárok megszöktetéséért, és elfogatóparancsot adott ki ellenük.

A királynő katonái később elfogták Korrát és Asamit, amikor azok a Vörös Lótusz elől menekültek. Ezzel párhuzamosan a Vörös Lótusz elkapta Makót és Bolint, akiket a királynő elé vittek. Zaheer alkut ajánlott a királynőnek, melynek értelmében meg akarta kapni Korrát, cserébe információkat osztott volna meg a kiszabadított levegőidomárokról. A királynő elfogadta az ajánlatot, de később megtudta, hogy Korra megszökött a léghajóról, amely fogságban elhozta volna őt Ba Sing Sébe. Zaheer ennek hallatán betört a királynőhöz, és kijelentette, hogy továbbáll, mert az Avatar mégsem érkezik meg. A királynő követelte, hogy Zaheer árulja el a kért információkat, de a forradalmár nem volt hajlandó beszélni és megölte a királynőt. Ezután bejelentette a népnek a királynő halálát, cimborája, Ghazan pedig lebontotta a külső gyűrűt a város gazdagabb részeitől elválasztó falat, hogy az egyszerű emberek birtokba vegyék a várost. Ezzel egy évekig tartó kaotikus időszak vette kezdetét, melynek egy hatalomvágyó nő, Kuvira felbukkanása vetett véget.
Ty Lee

**Ty Lee** a Tűz Népébe tartozó lány volt, aki nem tudott idomítani, viszont nagyon ügyes akrobata volt, aki hajlékonyságát a harcban is felhasználta. Ő volt az első ismert chi-blokkoló. Az Azula-féle trió tagja volt sokáig, de a százéves háború befejeződése után átpártolt a Kyoshi-harcosokhoz, korábbi ellenfeleihez.
Festett Hölgy

A **Festett Hölgy** a Tűz Országa területén kanyargó Jang Hui folyó szelleme, aki sokáig szenvedett a százéves háború alatt a folyó mértéktelen szennyezése miatt. Az Avatar Csapat hatására és tevékeny segítségével azonban a part menti falu véget vetett a szennyezésnek és lekötelezte a folyó szellemét.
Tűz Népe

A **Tűz Népe** a világ négy népének egyike, amelynek idomár tagjai a tűz elemét birtokolják. Raava idejében alakultak ki, amikor még a népek különböző oroszlánteknősök hátán éltek, és csak kölcsönbe kaphatták meg az elemeket. Az Avatárok korszakában a Tűz Népe technikailag a legfejlettebb néppé vált, ipari nemzetként tekintettek rájuk. Ipari potenciáljukból bőven tellett arra, hogy erős, jól felszerelt hadsereget hozzanak létre, és egy terjeszkedni vágyó uralkodójuk, Sozin, támadást indított a többi nép ellen Roku tiltakozása ellenére is. Ezzel indult meg a százéves háború. A háború során elpusztították a Levegő Nomádjait, mert Sozin tudta, hogy a következő Avatar közöttük fog megszületni, de törekvése nem járt sikerrel, mivel Aang éppen megszökött a szerzetesektől és hibernálta magát. Támadások érték a későbbiekben a Víz Törzseit és a Föld Királyságát is, ez utóbbi területén sok gyarmatot hoztak létre. A Déli Víz Törzsből pedig az évek folyamán végrehajtott támadások során eltűnt szinte az összes vízidomár: elestek vagy fogságba kerültek. Az utóbbiak közé tartozott Hama is, aki kifejlesztette a véridomítás képességét, és ezzel állt bosszút a Tűz Népének tagjain.

Miután Aang és szövetségesei véget vetettek a háborúnak, a Tűz Népe, élén Zukóval, vezekelni kezdett az elkövetett bűnökért. Aang életének hátralevő részében a Tűz Népe barátságban állt az Avatárral és a világbéke megszilárdításán munkálkodott. Az  Egyesült Köztársaság haderejébe, az Egyesült Erőkbe a Tűz Országából is jelentkeztek katonák szép számmal. Manapság a Tűz Népe a békés élet örömeit élvezi és elutasítja a felesleges erőszakot, a hódító célú háborút.

## Érdekességek

A Tűz Népe egyértelműen a való világbeli Japánnak feleltethető meg, mind iparosodottság, mind a katonai potenciál tekintetében. Japán a két világháború között valamint a második világháborúban is agresszív hóditásokat folytatott Ázsiában az ipari termelés fenntartása miatt, éppúgy, ahogy a Tűz Népe is lerohanta szinte az egész Avatar világát. Viszont ahogy Japán, úgy a Tűz Népe is előbb-utóbb szakított a militarizmussal és elfoglalták helyüket a világ békés nemzetei között.
Jinora

**Jinora** egy levegőidomár lány, Tenzin és Pema legidősebb gyermeke. Ő a legkomolyabb is, bár a romantika igencsak jellemző rá. Szabad ideje nagy részét olvasással tölti, igyekszik sok hasznos információt megjegyezni, főleg nagyszülei, Aang és Katara emlékirataiból. Ismeri nagyapja, az előző Avatar és barátai kalandjait.
Zhao

**Zhao** a Tűz Népe tagja volt, a hadsereg magas rangú tisztje, később tengernaggyá nevezték ki. Esküdt ellensége volt az Avatárnak, mindenáron el akarta fogni őt még Zuko herceg előtt. Ez azonban nem sikerült neki és végül az Elveszett Lelkek Homályába került a szellemvilágban, ahol örökös szenvedésre ítéltetett.
Zaofu

**Zaofu** egy autonóm tartomány a Föld Királyságában, egy viszonylag új alapítású városállam, ahol fémidomárok laknak. Zaofut Suyin Beifong hozta létre, a legendás Toph Beifong kisebbik lánya. Suyin a modern állami berendezkedés híve, ezért igyekszik demokratikusan kormányozni a városállamot és féltve őrzi annak autonómiáját.
P'Li

**P'Li** a Tűz Népe soraiba tartozó tűzidomár volt, aki a robbanásidomítás ritka képességét is bírta. Tagja volt a Vörös Lótusznak, ezenkívül szerelem fűzte Zaheerhoz. Barátaival együtt próbálta meg elrabolni Korrát, amikor az kislány volt még. A próbálkozás nem járt sikerrel, ők pedig mindannyian börtönbe kerültek. P'Li büntetése az volt, hogy a jeges Északi-sarkon kellett egy jéghasadékba leeresztett cellában tartózkodnia, hogy ne tudjon tüzet idomítani vagy robbantani.
Zaheer

**Zaheer** egy nem-idomárnak született férfi, aki az együttállás hatására levegőidomárrá vált. Veszélyes bűnöző, aki egy anarchista társaság, a Vörös Lótusz tagja volt, amely a világ vezetőit akarta megbuktatni. Zaheer az egyetlen ismert légidomár a történelemben, akár ezzel a képességgel született, akár később tett szert rá, aki rossz célra fordította különleges képességét. Életét ugyanis arra tette fel, hogy harcoljon a világ kormányai ellen, akik szerinte elnyomásban tartják az emberiséget és az Avatárt is ellenségének tekintette, mert hite szerint az Avatar az, aki ezt a világrendet őrzi.

Mivel már nem-idomárként is tanulmányozta Laghima guru, a történelem egyik legnagyobb légidomár mesterének tanait, Zaheer idomárként képessé vált arra, hogy feltárva a levegőidomítás több évezredes titkait, szert tegyen a repülés képességére, Laghima után másodikként.
Yuyan Íjászok

A **Yuyan Íjászok** a Tűzhadsereg elit egységét alkották, tagjai szinte természetfeletti ügyességgel kezelték az íjat. Parancsnokuk azzal kérkedett, hogy nagy távolságból is képesek fához szegezni egy legyet úgy, hogy életben marad. Őket alkalmazta Zhao tengernagy az Avatar elfogására, miközben az a beteg barátainak akart segíteni azzal, hogy fagyott békákat gyűjtött egy mocsárból. Az íjászok segítségével sikerült elfogni Aangot, akit egyébként nem lett volna könnyű elkapni.

Az íjászok akkor is szerepet kaptak, amikor Aangot megszöktette a Kék Szellem. Ahogy Aang és a rejtélyes idegen megpróbált kijutni az erődből, a Yuyan Íjászok is készenlétben álltak, hogy bármikor megállítsák a szökevényeket. A Kék Szellem és Aang már a falon kívül jártak, amikor Zhao parancsára az egyik íjász tévedhetetlen pontossággal kilőtte a Kék Szellemet, aki azonnal elájult. Aang ekkor vette észre, hogy aki ki akarta szabadítani a fogságból, nem volt más, mint Zuko.
Hei Bai

**Hei Bai**, más néven a **Fekete-Fehér Szellem**, egy erdei védőszellem, aki a Senlin környékén elterülő erdőségeket védi már évezredek óta.

Amikor a százéves háború végefelé a Tűzhadsereg felégette az egyik erdőt, amely a szellem védelme alatt állt, Hei Bai nagyon dühös lett, és a környékbeli falun, Senlinen töltötte ki bosszúját: lerombolt néhány épületet és egyre többet ragadott el a falusiak közül. Ebben a helyzetben érkezett meg az Avatar Csapat. Látták, hogy mit művelt a Tűzhadsereg, ezért Aang elhatározta, hogy segít a falunak.

Aang megpróbált kapcsolatba lépni Hei Bai-jal, de az dühösen reagált és tört-zúzott. Sokka segíteni akart barátjának, de ennek az lett a vége, hogy Hei Bai elhurcolta őt a szellemvilágba. Aang ekkor még nem volt teljesen tisztában Hei Bai kilétével, és arról sem volt fogalma, hogy mitévő legyen, hiszen az eltűnése idején, mielőtt hibernálta volna magát, még nem avatta be senki a szellemek tudományába. Végül Aang mégis megoldotta a problémát, sikerült lecsillapítania a szellemet, aki ezután felvette eredeti, békés formáját, az eltűnt falusiak és Sokka pedig visszatértek a szellemvilágból.
Sokka

**Sokka** a Déli Víz Törzs szülöttje volt, nem-idomár harcos, aki szenvedélyesen szerette a számára kedves embereket, és ugyanolyan szenvedélyesen gyűlölte az ellenségeit. Közeli kapcsolatba került Aanggal is, miután Sokka húga, Katara hozzáment feleségül az Avatárhoz.

Sokka néha hajlamos volt a handabandázásra, a szájtépésre, de ezt leszámítva nagyszerű harcos és érző szívű ember volt, aki mindig kész volt segíteni a gyengéken.

A százéves háború mindörökre feldúlta Sokka életét, miután az édesanyja meghalt egy, a törzs fővárosát ért támadás során. Sokka hatalmas gyűlöletet fejlesztett a szívében a Tűz Népe ellen, amely csak lassan, a háború vége után kezdett oszladozni. Eltökélte, hogy ha kell, egész életében harcolni fog a betolakodók ellen, ezért állandóan képezte magát a fegyverforgatásban. Fegyverei, a bumeráng, a harci bunkó, a meteoritból kovácsolt kard, a bálnafog szablya, a machete, a farkasfog szablya, ikonikussá váltak.

Sokka nem hitt a finomabb tudományokban, úgymint az idomításban, az asztrológiában, a különféle varázslatokban, ő egy stratéga és született hadvezér volt, igaz, abból első osztályú. Az volt a célja gyerekként és serdülőként, hogy apja nyomába érjen, aki nagy példaképe volt.

Sokka felnőttkorában politikai pályára lépett, apja halála után a Déli Víz Törzs de facto törzsfője lett és népét képviselte az  Egyesült Köztársaságot irányító kollektív tanácsban, melynek elnöke is volt.
Momo

**Momo** egy repülő lemur volt, Aang társa, az Avatar Csapat egyik állat-tagja.

Momóra a Déli Levegő Templomban találtak rá Aangék, amikor a levegőidomárokat keresték. Sokka üldözőbe vette a lemurt, mert már nagyon éhes volt, Aang azonban barátkozni akart vele. Sokka persze később letett szándékáról, Aang viszont felfedezte a száz évvel korábbi mészárlás nyomait, amit a Tűz Népe hajtott végre.
Aang és a csapat többi tagja befogadta Momót, ami már csak azért is volt fontos, mert Aang számára Appán kívül  már csak ő jelentette a kapcsolatot az egykori Levegő Nomádjaival.
Wei és Wing

**Wei és Wing** Zaofuban lakik, Suyin Beifong ikerfiai, akik profi fémidomárok. Edzett srácok, akik állandóan az általuk kitalált játékot, az ún. erőkorongot játszák. Segítettek anyjuknak, amikor foglyul akarták ejteni Kuvirát, aki Zaofu alá vonult haderejével. Az akció balul ütött ki, mert ők estek a diktátor fogságába. Sem Suyin, sem a férje, Baatar, sem a két ikerfiú nem akart hűséget fogadni Kuvirának, amikor elfoglalta Zaofut, ezért egy ideig fogságban voltak. Csak akkor szabadultak ki, amikor Bolin, Lin Beifong, és a fiúk nagyanyja, Toph Beifong egy merész húzással a segítségükre siettek.
DIY Room Decoration for Kids Wiki

## Please join if you want updates on the wiki and tasks for all users to complete!

```
A Letter to All Users

```

Dear all wiki users,

These are the founders, Altina and Zai. Contact them if you ever need any help. If, for some reason, you are not able to contact them, contact anyone else in our Administration team. Please read the Wiki Policies and Guidelines before progressing to other pages on the wiki.

We hope you make your mark on our wiki!

Sincerely,

The Administration Team

```
DIY Competition

```

**Rules**

**Entries**

**All entries should be sent to admins so that they can protect the pages**

```
Link Hubs

```

These are some of the link hubs to help you explore the wiki!

**Knick-Knacks**

**Canvas Works**

**Ideas Page**

**Furniture**

**The DIY Tribune**

**DIY Youtubers**

**Ways to Decorate**

...

```
The Video that Started it All

```

This video that you see to the right is what started our love for this topic. By watching it you will gain insight as to how and why this wiki was made. This video also features projects that are listed on this wiki. Please check out those projects listed below!

The video shown above was by **Nim C**

...

**DIY Stylish Notebook**

**DIY Pencil Jars**

(Add a link)

(Add a link)

```
Newsletter

```

This week's news letter:

**Week1TDT** (Unfinished)

```
Latest activity

```

LATEST NEWS**Week1TDT**
Keleti Levegő Templom

A **Keleti Levegő Templom** a Levegő Nomádjai négy eredeti templomának egyike, a múltban, a levegőidomárok kiirtása előtt a Nyugati Levegő Templommal egyetemben a női légidomároknak adott otthont. A Föld Királysága délkeleti részén emelkedő hegységben található. Itt választották ki a légidomárok az egész életükre társat jelentő légbölényüket. Aangot ide irányította a Vének Tanácsa a százéves háború előtt, hogy befejezze tanulmányait, miután elszakították szeretett mesterétől, Gyatsótól. Ezt a templomot tartják spirituálisan a legkülönlegesebbnek, nem csoda, hogy itt rendezkedett be Pathik guru az eredeti lakók halála után száz évvel.
Parázs-szigeti színjátszók

A **Parázs-szigeti színjátszók** a Tűz Népe tagjai voltak, akik a birodalom legsikeresebb színészei közé számítottak a százéves háború utolsó harmadában, viszonylag gyenge színészi játékuk ellenére is. Amikor Zuko még gyerek volt, anyja rendszeresen elvitte őt a társulat repertoárjának egyik állandó darabjára, *A sárkányszerelem* című színműre, később pedig *A jégbefagyott fiú* c. darabbal váltak híressé, amely az Avatar Csapat kaladjait mutatja be Aang felbukkanásától kezdve egészen az elképzelt végkifejletig, a Tűz Ura győzelméig.
Kya (Katara anyja)

**Kya** a Déli Víz Törzs tagja volt, Hakoda, a de facto törzsfő felesége. Két gyermekük született: Katara és Sokka. Kya melegszívű anya volt, aki a legsúlyosabb áldozatot is képes volt meghozni szeretteiért. Amikor a Déli Kalózok megtámadták a falut, hogy elhurcolják az utolsó vízidomárt egy besúgó jelentése alapján, Kya eltitkolta, hogy a lánya is idomár, és megpróbálta elhitetni a parancsnokkal, Yon Rhával, hogy ő a keresett személy. Yon Rha el is hitte neki, de nem akarta foglyul ejteni az asszonyt, inkább megölte egy félreeső helyen. Ez a csapás az egész családot összetörte. Hakoda elment a háborúba, a vezetés pedig a falu legidősebb lakójára, Kannára szakadt, aki Hakoda anyja volt.

Katara, amikor Aang felesége lett, és megszületett második gyermekük, egy lány, anyja emlékére a Kya nevet adta neki. A lány ugyanúgy vízidomár lett, mint anyja és nagyanyja.
Jee

**Jee hadnagy** egy rangidős tengerésztiszt volt Zuko hajóján, míg a herceg száműzetését töltötte hazájától távol. Jee nagy tehetséget mutatott a tűzidomításban, az éneklésben és egyes hangszerek megszólaltatásában is. A herceget sokáig ki nem állhatta elviselhetetlen modora miatt, emiatt néha vitáik is voltak.

Jee-nek már elege volt abból, hogy egy száműzött herceg dirigáljon neki, és az Avatar üldözésébe is kezdett belefáradni. Ezért amikor látta, hogy Zuko nem hallgat tiszteletreméltó nagybátyja, Iroh szavára, elpattant nála a húr. Jee a saját fülével hallotta, amikor Iroh figyelmeztette unokaöccsét, hogy vihar közeleg abból az irányból, amerre tartanak, de Zuko kereken kijelentette, hogy neki nem számít a legénység testi épsége. Az első tiszt ekkor elveszítette türelmét, és kimondta mindazt, amit addig nagy nehezen magában tartott. Nyíltan megmondta a véleményét Zuko hercegnek, hogy semmit nem tud a tiszteletről, hiszen hitványul bánik a legénységgel és a több megbecsülést érdemlő nagybátyjával is. Jee Zuko szemébe vágta, hogy egy száműzött herceg, amitől Zuko nagyon dühös lett, és a két férfi csaknem egymásnak rontott. Irohnak kellett közbelépnie, hogy ne legyen tűzharc kettejük között.

Később, a fedélközben Jee a legénység más tagjaival poharazgatott, és hangosan szidta Zukót, amikor Iroh éppen arra járt, és megkérdezte, csatlakozhatna-e. Miután leült közéjük, Iroh elmesélte a legénységnek, miért is száműzték Zukót a Tűz Országából, és hogyan szerezte a sérülését. Mindezeket hallva Jee nagyobb megértéssel kezdett lenni a herceg iránt, akiről egyébként azt gondolta, hogy gyakorlatozás közben érte baleset.

Miközben már javában tombolt a vihar, a hajóba villám csapott. Jee hadnagy és a többiek a fedélzetre siettek, hogy felmérjék a károkat, amikor látták, hogy fent a parancsnoki hídon a kormányos bajban van. Jee sietve felmászott a hídra, hogy segítsen rajta, de a kormányos már nem bírt tovább kapaszkodni, és zuhanni kezdett. A közben szintén felfelé mászó Zuko kapta el időben a kormányos kezét, akit végül szerencsésen lehoztak a hídról. Iroh parancsot adott, hogy azonnal forduljanak irányba a vihar közepe felé, ahol már kellően kitombolta magát. Ahogy előtte Jee, úgy most Zuko is békülékenyebbé vált, és bocsánatot kért nagybátyjától, amiért semmibe vette a korábbi figyelmeztetését.

Pár hónappal később Jee-t és a legénység zömét Zhao a saját szolgálatába kényszerítette, amikor az Északi Víz Törzs megtámadására indult.
Kuruk

**Kuruk** az Avatar megtestesülése volt nagyjából nyolc-kilencszáz évvel a százéves háború kitörése előtt. Az Északi Víz Törzs tagja volt. Elődje a légidomár Yangchen volt, utóda pedig a földidomár Kyoshi.

Kuruk idejében a világon béke volt, így lényegében alig volt szükség az Avatárra. Mivel nem kellett fellépnie senki ellen, elkezdett rendszeresen kihívni más idomárokat és edzett is. Ezt leszámítva igyekezett az élet könnyű oldalát megfogni és az élvezeteknek valamint kedvenc foglalatosságainak élt: a különféle idomárokkal folytatott békés célú mérkőzések mellett szerette a nők közelségét is, gyakran előttük mutatta be idomítási tudományát. Az ismert Avatárok közül Kuruk volt a leglazább, legfelelőtlenebb, és amellett a legrövidebb életű is. Léhasága és önteltsége miatt hamarosan súlyos árat kellett fizetnie.

Kuruk az újhold ünnepén megismerkedett a Déli Víz Törzs egyik tagjával, egy Ummi nevű lánnyal és azonnal szerelem alakult ki közöttük. Elhatározták, hogy összeházasodnak, Kuruk egy nyakláncot ajándékozott Umminak az eljegyzés jeléül. Már az esküvő napját is kitűzték, helyszíne pedig az Északi-sarkon található szellemoázis volt.

Az esküvő éjszakáján Ummit egy láthatatlan erő magával ragadta a szellemoázis vizébe. Később kiderült, hogy ez a valami Koh volt, egy nagyon ősi szellem, aki ellopja mások arcát. Kuruk sok évig próbálta megmenteni feleségét, de hiába. Végül sikerült átjutnia a szellemvilágba és megtalálta Koht. Meg akarta ölni a szellemet, amiért elragadta Ummit, de le kellett mondania a bosszúról, mert rájött, hogy Koh ellopta Ummi arcát, ezáltal örökre a fogságában rekedt. Koh azért rabolta el Ummit, hogy megbüntesse az Avatárt felelőtlen és arrogáns viselkedéséért, ez a tény pedig örökre kijózanította Kurukot. Nagy bánattal és önváddal a szívében távozott el élete végén.

Kuruk megjelent Aang előtt, amikor az utóbbi tanácsért fordult az előző Avatárokhoz, mert nem tudta eldönteni, hogy megölje-e a Tűz Urát, vagy sem. Kuruk elmondta röviden élettörténetét Aangnak, kiemelve szerelme elvesztését, és azzal a bölcsességgel ajándékozta meg, hogy ne kövesse el az ő hibáját, vegyen részt aktívan a világ valamint saját élete alakításában. Aang azonban - legalábbis elsőre - nem érezte úgy, hogy ki lenne segítve ezzel a tanáccsal.
Ming-Hua

**Ming-Hua** a Vörös Lótusz tagja volt, egy vízidomár bűnöző. Karok nélkül született, amit rendszerint vízzel pótolt. Miután sikertelenül próbálta meg elrabolni társaival Korrát, a Fehér Lótusz nehéz körülmények között letöltendő büntetésre ítélte a nőt, mégpedig egy vulkán belsejében, állandó forróságban és szárazságban kellett rostokolnia, hogy ne tudja használni félelmetes vízidomító képességét.
DIY Salt Dough Stones

These fun room-brightening stones will make your day. And they're super easy to make!

## Credits:

http://www.intimateweddings.com/blog/diy-wedding-favors-salt-dough-tags/

## Supplies

2 cups of flour (American)

1 cup of salt (American)

1 cup of water (American)

Cookie cutters or Knife

Stamps and ink pad or acrylic paints and brush

Bowls or Container

Roller

## Instructions

1: Mix the salt and flour together. Make sure they are well blended.

2: Add the water gradually to make a dough

3: Knead the dough

4: Roll out the dough with a roller until flat

5: Use the cookie cutter to cut out your desired shape or use the knife to carve it out.

6: Stamp your shapes with your stamp and ink pad or paint them with the paint.

7: Bake until Hard.

8: Put them out in a colourful bowl and show everyone your Salt Dough Stones!

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

.

## Wiki User Creations

Under this section, please put pictures of what you made by following the instructions above.
Föld Birodalma

A **Föld Birodalma** a Föld Királyságának utódállama volt, amit Kuvira hozott létre, miután a Királyság ideiglenes vezetőjéből teljhatalmú diktátorrá avanzsált. Kuvira eltökélte, hogy minden autonóm államot beolvaszt a birodalomba, és mindezek után az Egyesült Köztársaságot is be akarta kebelezni, mivel annak területe valamikor a Föld Királyságának részét képezte. A birodalom végül egyesített magában minden korábbi tartományt, de az Egyesült Köztársaságot nem sikerült annektálnia, Kuvira pedig fogságba került. Ezután a birodalom megszűnt, visszaalakult Föld Királyságává.
Ba Sing Se

**Ba Sing Se** a Föld Királyságának fővárosa, akkora, mint egy kisebb ország. Nevének jelentése: bevehetetlen város. Olvasztótégely, mely sokféle állású, természetű, életcélú embert tömörít. Ba Sing Se vitathatatlanul az ország központja, neve fogalom szerte az Avatar világában.

Ba Sing Se népessége több milliót tesz ki. Gazdasága az iparon, mezőgazdaságon, kereskedelmen alapszik. Politikai és közigazgatási szerepe óriási, hiszen itt van a Föld Királyának székhelye, akit hivatalnokok és udvaroncok ezrei szolgálnak ki.

Történelme során a város több támadást is átvészelt. A százéves háborúban a Tűzhadsereg többször is eredménytelenül ostromolta, végül a háború vége felé, csellel sikerült elfoglalniuk, bár nem hosszú időre, mivel a Fehér Lótusz visszafoglalta. A háború folytán a várost elözönlötték a királyság minden részéből érkező menekültek, akik tovább duzzasztották az amúgy is milliós nagyságrendű lakosságot.

A százéves háború után a városban nyugalom honolt, egészen addig, amíg Zaheer meg nem ölte a királynőt, ezután káoszba sodródott az egész országgal együtt. Egy nagyhatalmú nő, Kuvira azonban rendet teremtett és a királyság ideiglenes vezetője lett. A trónörököst azonban később nem engedte uralkodni, és teljhatalmú diktátorként létrehozta a Föld Birodalmát, amelynek fővárosa Ba Sing Se maradt.
Időszámítás az Avatar világában

Alapvetően két nagy korszakra lehet bontani a világ történelmét: az Avatar előtti időkre és az Avatar korszakára. Az utóbbit további két részre oszthatjuk: a Levegő Nomádjai ellen elkövetett **népirtás előtti** és **utáni** időszakra. Előbbit az évszámok melletti **NE**, utóbbit **NU** rövidítés jelzi.
Tripla Terror Triád

A **Tripla Terror Triád**, gyakran csak **Tripla Terror**, egy idomárokból álló bűnbanda Köztársaságvárosban, ők a legrégebbiek a városban. Nevük arra utal, hogy három idomár nép tagjait egyesítik: víz, föld, tűz. A bandafőnök Villámcsapta Zolt, egy tűzidomár volt, de őt Amon megfosztotta az idomítási képességtől a kinyilatkoztatás napján, ezután új vezért választottak Vipera, egy vízidomár személyében. Őt meggyilkolták nem sokkal azután, hogy Korra legyőzte Kuvirát, az elkövető egy Tokuga nevű nem-idomár srác volt, aki annál ügyesebben bánt a karddal és jártas volt a chi-blokkolásban is. Tokuga mindenkit kiiktatott, aki nem volt hajlandó engedelmeskedni neki és még a korábbi, idomár bandavezéreknél is agresszívabb terjeszkedésbe kezdett a többi bűnbanda rovására, miközben minden ellenvéleményt elhallgattatott. Tokugát bérelte fel Wonyong Keum ingatlanfejlesztő üzletember, hogy távolítsa el a levegőidomárokat a városban nyílt új szellemi átjáró körül, de az akció balul sült el, amikor az Avatar is megjelent. A védelmet ellátó szellemek közül az egyik megszállta Tokugát, aki olyan is maradt. Tokuga ettől kezdve az Avatart hibáztatta a torzulásáért és bosszút esküdött ellene. Wonyong Keumot is megfélemlítette, és átvette a Keum Vállalat vezetését, mondván, hogy most már Keum az ő bérence.

A Tripla Terror jelenleg is működik, a rendőrségi jelentések szerint egyre erősebb, agresszívabb harcot folytat más bűnbandákkal, például a Kúszó Kristály Triáddal vagy a Vörös Monszunnal. A bűnszervezetnek egykor Mako és Bolin is a tagja volt, amikor árván éltek Köztársaságváros utcáin. Mako illegális fogadásokat kötött a szervezet nevében, és Bolinnal közösen rendezvénybiztosítást is végzett.
Vipera

**Vipera** a Tripla Terror feje volt, egy vízidomár bűnöző, aki az erejét vesztett Villámcsapta Zolttól vette át a szervezet irányítását, előtte Zolt egyik fogdmegje volt. Vipera folytatta a banda területeinek kiterjesztését, és ez látványos, sőt véres összecsapásokhoz vezetett a konkurens bandákkal, valamint a beavatkozó rendőrséggel. Vipera vezetése alatt a bűnszervezet tagjai hatalmas bulikban szakítottak nagyokat, de ennek vége szakadt egy időre, mert Tokuga színre lépett és megölte Viperát.
Szellemmocsár

A **szellemmocsár** a Föld Királysága délnyugati részének jókora hányadát elfoglaló, javarészt lakatlan vizes élőhely, ahol közönséges ember számára megmagyarázhatatlan dolgok történnek. Különleges növény-és állatvilágáról is nevezetes.

A mocsár valójában egyetlen hatalmas élőlény, melynek szíve egy óriási banyanfa, ennek gyökerei mérföldekre nyúlnak. A gyökerek segítségével a megfelelő képességű személyek láthatják a világban folyó történéseket és kapcsolatba léphetnek a hozzájuk közel álló emberekkel. A fa alatt érte el a megvilágosodást Huu.

A szellemmocsár furcsa dolgok tárháza. Néha meglepő időjárási jelenségek fordulnak elő látszólag minden magyarázat nélkül. Aangot és barátait egyszer egy tornádó vette üldözőbe a mocsár fölött, miután Aang úgy vélte, hogy a mocsár hívja őt, de aztán tovább akartak repülni. Ezenkívül a múlt, jelen és jövő is feltárul az ide látogatók számára, ha fogékonyak a látottak mögöttes jelentéstartalmára. Így láthatta meg Katara az édesanyját, Sokka Yue hercegnőt, Aang pedig majdani mesterét és barátját, Tophot. A mocsár egyedülálló spirituális erővel bír, amit nem érdemes lebecsülni vagy félremagyarázni.

Bár a szellemmocsár nagyrészt lakatlan, azért itt is élnek emberek, ha nem is túl sokan. Lakói a Mocsári Víz Törzs tagjai, akiknek felmenői jó néhány évszázaddal a százéves háború kitörése előtt költöztek ide a Déli-sarkról. Erről azonban már jórészt elfeledkeztek a törzs tagjai. Ők mély kapcsolatban állnak az itteni élővilággal. Az egyik furcsa állatot, a harcsagátort házikedvencként tartják.

Toph Beifong már kislánykora óta ismeri a mocsarat, gyakran ide szökött, ha már elege volt az otthoni kényszerű bezártságból. Idős korában, a köztársaságvárosi rendőrségtől való nyugalomba vonulása után pedig végleg ideköltözött, a szellemindák révén, melyek a banyanfából ágaznak el, folyamatosan látja a külvilág eseményeit.

Kuvira a diktatúrája idején a szellemmocsár vesztére tört, amikor parancsba adta egységeinek, hogy vágják le a banyanfa indáit. Ezáltal megzavarta a szellemi világ egyensúlyát is. Ennek ellenére még az ő hadserege sem állomásozott sokáig és nagy számban itt. A szellemindák egy szuperfegyver kifejlesztéséhez kellettek neki.
Agni Kai Triád

Az **Agni Kai Triád** Köztársaságváros alvilágának egyik jelentős szereplője, egy tűzidomárok alkotta bűnszervezet. Tagjainak bűnlajstroma meglehetősen hosszú, jelenleg is aktívak és vérre menő harcot folytatnak a rendőrség ellen valamint a rivális bandákkal.
Ők ölték meg Yasukót, Sato Hiroshi imádott feleségét néhány évvel ezelőtt, ennek köszönhető, hogy Hiroshi egy életre szóló gyűlöletet kezdett táplálni minden idomár iránt. A Víz Törzsi polgárháború alatt pedig ők követtek el bombamerényletet a Déli Víz Törzs Kulturális Központja ellen, Varrick megrendelésére, hogy ő aztán bemárthassa az Északi Víz Törzset.
Azula

**Azula** a Tűz Népének koronahercegnője volt, Ursa és Ozai lánya, Azulon unokája, Iroh unokahúga. Bátyja Zuko volt, aki végül apját követte a trónon. Azula az apja kedvence volt, zseniális tűzidomár, de rideg, kegyetlen, félelmet gerjesztő személyiség, aki a bizalmat, a gyengédséget, a szeretetet megvetendőnek tartotta. Lenézte bátyját, aki gyengébb idomítási képességekkel bírt, és aki gyerekkorától fogva az elnyomottak, a gyengék pártján állt. Azulának erős hatalmi ambíciói voltak, amelyeket megpróbált valóra váltani, miután apja lemondott a Tűz Urának címéről és Főnix Királlyá nyilvánította magát, de az Avatar Csapat támadása és saját mentális szétesése lehetetlenné tette a hatalom megtartását, elfogták és elmegyógyintézetbe szállították.
Roku

**Roku** egy Avatar volt, a Tűz Népe tagja. Közvetlen elődje a földidomár születésű Kyoshi volt, közvetlen utóda pedig Aang, az utolsó életben maradt levegőidomár. Roku felelős a százéves háború kirobbanásáért, mivel nem volt elég határozott akkor, amikor Tűz Ura Sozin, egykori legjobb barátja, támadást indított a többi nép ellen, azzal a céllal, hogy megossza a Tűz Népe dicsőségét és gazdagságát a világ többi részével. Ebből nem lett semmi, a többi nép csak a kegyetlen elnyomókat látta a Tűz Népében. Roku visszavonultan élt, miután volt egy konfliktusa Sozinnal a Föld Királyságának megtámadása kapcsán, ezalatt a Tűz Népe lángba borította szinte az egész világot. Miután Roku meghalt egy vulkánkitörés miatt, Sozin, aki tudta, hogy a következő Avatar a Levegő Nomádjai között fog megszületni, megtámadta a spirituális életmódot követő, hadsereget nem tartó levegőidomárokat, és egy kivétellel az összeset megölette, egyedül Aang menekült meg, mert addigra elszökött otthonról, mivel nem akart szembenézni a sorsával, mint Avatar. Aangra maradt a százéves háború befejezése.
Kis-Ba Sing Se Pláza

A **Kis-Ba Sing Se Pláza** Köztársaságváros egyik bevásárlóközpontja, amely a nevét Ba Sing Se városáról kapta, mivel annak kicsiben épült mása. A pláza ugyanúgy "gyűrűkre" tagozódik, mint névadója, melyek különféle üzleteket, éttermeket, egyéb elárusítóhelyeket foglalnak magukba. Felső "gyűrűjében" a Föld Királya palotájának mása van, ami étteremként funkcionál.
Lao Beifong

**Lao Beifong** a Föld Királysága egyik jómódú városából, Gaolingból származó gazdag polgár volt, Toph Beifong édesapja. Szigorúan fogta vakon született kislányát, és azt hitte róla, hogy a körülményeknek megfelelően védtelen és gyámoltalan. Ezért hát óriási meglepetést okozott számára az, amikor kiderült, hogy Toph a világ legjobb földidomárja, aki ezáltal nem olyan elesett, mint ahogy azt bárki feltételezné róla. Amikor Toph megszökött az Avatar Csapattal, Lao utána küldött két férfit, Yu mestert és Xin Fut, hogy hozzák vissza őt, de nem jártak sikerrel. Lao Beifong azonban mindenáron vissza akarta kapni engedetlen lányát, hogy aztán a saját szájíze szerint nevelhesse tovább.

Később, a százéves háború befejeződése után a Tűz Népe egy tagjával, Lobannal közösen létrehozott egy vállalatot, a Föld-Tűz Ércfinomítót. Ez a cég volt a két, korábban ellenséges nép tagjai közötti első üzleti együttműködés. Amikor az Avatar Csapat felkereste a cég vezetőségét, hogy elbeszélgessenek a környezetszennyezésről, Lao viszontláthatta a lányát. Eleinte szigorúan, türelmetlenül beszélt vele, de rá kellett jönnie, hogy tisztelnie kell gyermekét és a döntéseit, ha meg akarja tartani a kapcsolatukat. Ezért hát feladta addigi nevelési elveit, és szabadságot biztosított lánya számára.
Aang

**Aang** a Levegő Nomádjai közé tartozott, ő volt az Avatar a százéves háború alatt és után. 12 évvel a Levegő Nomádok kiirtása előtt született. Közvetlen elődje Roku volt a Tűz Népéből, közvetlen utódja pedig Korra a Déli Víz Törzséből. Aang egy teljesen felkészült Avatar volt, képes volt mind a négy elem idomítására, emellett értett az energiaidomításhoz is, amelyet első Avatárként ő használt rendszeresen.

Aang, miután kiszabadult a jéghegyből, amelyben száz évig hibernálódott, Sokka, Katara, Toph és Zuko segítségével megtanult bánni mind a négy elemmel és elsajátította az Avatar Állapot kezelését is. Miközben azon igyekezett, hogy teljes értékű Avatar váljék belőle, végig harcolnia kellett különféle ellenségek ellen, és rengeteg embert mentett meg. Később megtanulta az energiaidomítás ősi művészetét is egy oroszlánteknőstől, ezzel a módszerrel sikerült legyőznie Tűz Ura Ozait, a Főnix Királyt, akit megfosztott a tűzidomítás képességétől. A háború befejeződése után szerelmi kapcsolatot kezdett Katarával, később pedig össze is házasodtak, és három gyermekük született: Bumi, aki nem-idomár, Kya, egy vízidomár, és Tenzin, a levegőidomár. Aang volt az egyik létrehozója a Nemzetek Egyesült Köztársaságának és a fővárosnak, Köztársaságvárosnak is. Emlékét egy hatalmas szobor őrzi az öböl bejáratánál, ahol a város felépült.